Mestská časť Bratislava - Nové Mesto

Materiál na rokovanie
Miestneho zastupiteľstva
konaného  dňa 15.10.2013

Návrh

Všeobecne záväzného nariadenia mestskej časti Bratislava – Nové Mesto č. 3/2013,
ktorým sa mení a dopĺňa
Všeobecne záväzné nariadenie mestskej časti Bratislava – Nové Mesto č. 4/2005
o poskytovaní dotácií z rozpočtu mestskej časti Bratislava - Nové Mesto

Predkladá: 						      		Materiál obsahuje:                                                                      Ing. Ľudovít Kollárik                         				1. Návrh uznesenia  
prednosta MÚ BNM							2. Dôvodovú správu
                                                                                                          3.  Návrh dodatku VZN ...
     									4.  Úplné znenie VZN ...

Spracovateľ:                                  					Stanovisko právnej
RNDr. Jana Ondrová 			 		                        skupiny:		
vedúca oddelenia hospodárskeho                                                      - nie je potrebné
a finančného

Na rokovanie prizvať:
- spracovateľa                        

Október 2013

Návrh uznesenia:

M i e s t n e       z a s t u p i t e ľ s t v o

s c h v a ľ u j e

Všeobecne záväzné nariadenie mestskej časti Bratislava – Nové Mesto č. 3/2013, ktorým sa mení a dopĺňa Všeobecne záväzné nariadenie mestskej časti Bratislava – Nové Mesto č. 4/2005 o poskytovaní dotácií z rozpočtu mestskej časti Bratislava - Nové Mesto

a)  bez pripomienok

b)  s pripomienkami

2. Dôvodová správa:

Návrh „Všeobecne záväzného nariadenia mestskej časti Bratislava – Nové Mesto č. 3/2013, ktorým sa mení a dopĺňa Všeobecne záväzné nariadenie mestskej časti Bratislava – Nové Mesto č. 4/2005 o poskytovaní dotácií z rozpočtu mestskej časti Bratislava - Nové Mesto“ sa dopĺňa v § 1 odsek 3 o vetu  „Pre jeden subjekt sa môže poskytnúť dotácia len raz v kalendárnom roku“.
Zároveň sa v prílohe č.1 nariadenia – Žiadosť o poskytnutie dotácie - dopĺňa vyhlásenie  o vzťahu žiadateľa k starostovi mestskej časti, poslancovi miestneho zastupiteľstva a zamestnancovi miestneho úradu.

	

3. Návrh dodatku VZN

    MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzné nariadenie mestskej časti Bratislava – Nové Mesto č. …/2013,
ktorým sa mení a dopĺňa
Všeobecne záväzné nariadenie mestskej časti Bratislava – Nové Mesto č. 4/2005 zo dňa 18.10.2005
o poskytovaní dotácií z rozpočtu mestskej časti Bratislava - Nové Mesto

a ako vyplýva zo zmien a doplnení vykonaných Všeobecne záväzným nariadením mestskej časti Bratislava-Nové Mesto č. 19/2008 schváleným Miestnym zastupiteľstvom mestskej časti Bratislava - Nové Mesto dňa 16. 12. 2008 uznesením číslo 14/09.15.

Miestne zastupiteľstvo mestskej časti Bratislava-Nové Mesto  podľa §15 ods. 2 písm. a/ a b/ zákona  Slovenskej národnej rady č. 377/1990 Zb. o hlavnom meste Slovenskej  republiky Bratislavy v znení neskorších predpisov a  §7 ods. 4  zákona  č. 583/2004 Z.z. o rozpočtových pravidlách územnej samosprávy sa uznieslo na tomto všeobecne záväznom nariadení.

Čl. 1

1. V § 3 ods.4 sa  prvá veta pred dvojbodkou dopĺňa o text  v znení:

„ do“

2. V § 7 sa vkladá za ods. 3 ods. 4 v znení

„Všeobecne záväzné nariadenie mestskej časti Bratislava-Nové Mesto č. ../2013 bolo schválené Miestnym zastupiteľstvom mestskej časti Bratislava - Nové Mesto dňa ....2013 uznesením č. ../..  a účinnosť nadobudlo dňa  ...2013.“

3. V § 7 sa ods. 4  prečíslováva na ods. 5
	
4. Príloha č. 1 sa dopĺňa  pred podpisom  žiadateľa o dotáciu o text:
„Vyhlásenie:
Svojim podpisom vyhlasujem, že  som - nie som  /*  v príbuzenskom vzťahu k starostovi mestskej časti, k poslancovi miestneho zastupiteľstva, zamestnancovi miestneho úradu.

* nehodiace sa prečiarknite
                                                                      
                                                                               Mgr. Rudolf. Kusý
                                                                                          starosta

Bratislava ....2013

4. Návrh plného znenia VZN

 MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzného nariadenia
mestskej časti Bratislava–Nové Mesto
č. 4/2005
zo dňa 18. 10. 2005

o poskytovaní
dotácií z rozpočtu mestskej časti Bratislava-Nové Mesto

a ako vyplýva zo zmien a doplnení vykonaných Všeobecne záväzným nariadením mestskej časti Bratislava-Nové Mesto č. 19/2008 schváleným Miestnym zastupiteľstvom mestskej časti Bratislava - Nové Mesto dňa 16. 12. 2008 uznesením číslo 14/09.15. a Všeobecne záväzným nariadením mestskej časti Bratislava-Nové Mesto č. .../2013 schváleným Miestnym zastupiteľstvom mestskej časti Bratislava - Nové Mesto dňa ... 2013 uznesením číslo ...

Miestne zastupiteľstvo mestskej časti Bratislava-Nové Mesto  podľa §15 ods. 2 písm. a/ a b/ zákona  Slovenskej národnej rady č. 377/1990 Zb. o hlavnom meste Slovenskej  republiky Bratislavy v znení neskorších predpisov a  §7 ods. 4  zákona  č. 583/2004 Z.z. o rozpočtových pravidlách územnej samosprávy sa uznieslo na tomto všeobecne záväznom nariadení.

§ 1
Úvodné ustanovenie

1/  Všeobecne záväzné nariadenie  ustanovuje podmienky poskytovania dotácií z rozpočtu mestskej časti  Bratislava - Nové Mesto  /ďalej len mestská časť/ právnickým osobám,  ktorých zriaďovateľom  nie je hlavné mesto alebo mestská časť a fyzickým osobám - podnikateľom na verejnoprospešné účely.

2/  Dotácie môžu byť poskytované právnickým osobám a fyzickým osobám - podnikateľom, ktoré majú sídlo, alebo trvalý pobyt na území  hlavného mesta Slovenskej republiky Bratislavy, len ak je to v prospech rozvoja  mestskej časti Bratislava - Nové Mesto.

3/  Dotácie môžu byť poskytované na konkrétne úlohy alebo na vopred určené okruhy potrieb. Môžu byť použité len na určené účely a za podmienok ustanovených v tomto nariadení. Podliehajú ročnému zúčtovaniu s rozpočtom mestskej časti.

§ 2
Účel poskytovania dotácií

Mestská časť môže poskytnúť dotáciu z vlastných príjmov rozpočtu mestskej časti na aktivity v oblasti:
   a/ sociálnej pomoci a humanitárnej starostlivosti
   b/ vzdelávania - školstva, kultúry, telesnej výchovy a športu  
   c/ životného prostredia
   d/ zdravotníctva

§ 3
Podmienky poskytovania dotácií

1/ Dotáciu možno poskytnúť právnickej osobe alebo fyzickej osobe podnikateľovi /ďalej len žiadateľ/  na konkrétne úlohy a účely, na ktoré sú v rozpočte mestskej  časti schválené finančné prostriedky.

2/ Žiadateľ,  ktorý žiada o poskytnutie dotácie  musí predložiť:
     a/ písomnú žiadosť s uvedeným dôvodom a cieľom použitia prostriedkov
     b/ názov a adresu organizácie ( podnikateľa), IČO
     c/ bankové spojenie
     d/ informácie o doterajšej činnosti organizácie ( podnikateľa), jej výsledkov
     e/ doklad o založení  obchodnej spoločnosti, zriaďovaciu listinu rozpočtovej
         alebo príspevkovej organizácie, doklad o vzniku inej inštitúcie,  živnostenský
         list, osvedčenie samostatne hospodáriaceho roľníka
     f/ meno a adresu zodpovednej osoby, alebo osoby poverenej konať za organizáciu
     g/ projekt, na ktorý dotáciu požaduje.

3/ Predkladaný projekt musí obsahovať aj :
    a/ výšku žiadanej dotácie
    b/ časový harmonogram použitia dotácie
    c/ predpokladaný prínos projektu v území mestskej časti.

4/ Žiadateľ o poskytnutie dotácie predloží žiadosť miestnemu úradu mestskej časti v termínoch do:
      a/ 31.3. kalendárneho roka,
      b/ 30.6. kalendárneho roka,
      c/ 30.9. kalendárneho roka,   
      d/ 15.11. kalendárneho roka.

5/ Finančné prostriedky musia byť použité v tom kalendárnom roku, v ktorom boli poskytnuté. Ich použitie podlieha zúčtovaniu podľa  § 5.

§ 4
Kompetencie a spôsob poskytovania dotácií

1/ O poskytnutí dotácie na základe písomnej žiadosti  rozhoduje:
    a/ do 6 638 € starosta mestskej časti,
    b/ nad 6 638 € miestne zastupiteľstvo po prerokovaní návrhu  vo vecne príslušnej  komisie miestneho zastupiteľstva a  po prerokovaní vo finančnej komisii miestneho zastupiteľstva.

2/ Na poskytnutie a čerpanie dotácií nie je právny nárok.

§ 5
Vyúčtovanie dotácií

1/ Vyúčtovanie poskytnutej dotácie sa vykoná do 30 dní odo dňa použitia dotácie, najneskôr do 15. januára nasledujúceho roka, tým spôsobom, že príjemca dotácie predloží správu o realizácii projektu a doklady, prípadne fotokópie dokladov o použití finančných prostriedkov.

2/ Nepoužité finančné prostriedky z poskytnutej dotácie je príjemca dotácie povinný bezodkladne vrátiť na účet mestskej časti.

3/ Príjemca dotácie, ktorý použil dotáciu alebo jej časť na iný účel ako bola poskytnutá, je povinný mestskej časti dotáciu vrátiť.

4/ Starosta mestskej časti prípadnú ďalšiu žiadosť právnickej osobe alebo fyzickej osobe o dotáciu zamietne, ak príjemca dotácie nesplnil podmienku zúčtovania  poskytnutej dotácie podľa  § 5 ods. 1,2,3.

5/ Starosta mestskej časti jedenkrát do roka pri prerokovaní záverečného účtu informuje miestne zastupiteľstvo o poskytnutí a použití dotácií.                                                                       

§ 6
Sankcie

1/ Za porušenie rozpočtovej disciplíny pre účely tohto nariadenia sa považuje :
    a/ použitie finančných prostriedkov na iné ako schválené účely,
    b/ zadržanie finančných prostriedkov po lehote ich plánovaného použitia,
    c/ oneskorené a neúplné predloženie vyúčtovania finančných prostriedkov
    d/ oneskorené vrátenie nepoužitých finančných prostriedkov.

2/  Príjemca dotácie, ktorý porušil rozpočtovú disciplínu podľa § 6 ods.1 tohto nariadenia je povinný mestskej časti dotáciu vrátiť a zaplatiť penále vo výške 0,15 % z neoprávnene použitej sumy za každý deň od obdržania do vrátenia dotácie, najviac do výšky dvojnásobku poskytnutej sumy a najmenej  33,20 €.

§ 7
Záverečné ustanovenie

1/ Zrušuje sa  Všeobecne záväzné nariadenie mestskej časti Bratislava-Nové Mesto č. 6/1995.  

2/ Všeobecne záväzné nariadenie mestskej časti Bratislava-Nové Mesto č. 4/2005 bolo schválené Miestnym zastupiteľstvom mestskej časti Bratislava - Nové Mesto dňa 18.10.2005 uznesením č. 18/09 a účinnosť nadobudlo dňa  3. 11. 2005.

3/ Všeobecne záväzné nariadenie mestskej časti Bratislava-Nové Mesto č. 19/2008 bolo schválené Miestnym zastupiteľstvom mestskej časti Bratislava - Nové Mesto dňa 16.12.2008  uznesením č. 14/09.15 a účinnosť nadobudlo dňa  1. 1. 2009.

4/ Všeobecne záväzné nariadenie mestskej časti Bratislava-Nové Mesto č. ../2013 bolo schválené Miestnym zastupiteľstvom mestskej časti Bratislava - Nové Mesto dňa ....2013 uznesením č. ../..  a účinnosť nadobudlo dňa  ...2013.

4/ 5/ Zmeny a doplnky tohto nariadenia mestskej časti možno urobiť len Všeobecne záväzným nariadením.

            	                                                         Ing. Richard  Frimmel
                        	                                             	       starosta
Bratislava 31. 12. 2008
                                                                          
                                                                               Mgr. Rudolf. Kusý
                                                                                          starosta

Bratislava ....2013

Príloha č. 1 VZN 4/2005

Žiadosť o poskytnutie dotácie podľa
Všeobecne záväzného nariadenia (VZN) č. 4/2005 o poskytovaní dotácií z rozpočtu mestskej časti Bratislava – Nové Mesto,
ako vyplýva zo zmien a doplnení vykonaných VZN 19/2008 a VZN 3/2013

Informácie o žiadateľovi dotácie
Žiadateľ (meno fyzickej osoby – FO, názov právnickej osoby – PO a organizačno-právna forma):
..............................................................................................................................................................................................................................................................................................................
Korešpondenčná adresa (bydlisko – FO, sídlo firmy a ulica – PO, číslo, mesto, PSČ):
..............................................................................................................................................................................................................................................................................................................
Telefón: ...............................................................Fax: .................................................................
E – mail ........................................................................................................................................
IČO: ....................................................................DIČ: .................................................................
Bankové spojenie..........................................................................................................................

Žiadali ste v minulosti MÚ B-NM o poskytnutie dotácie?*            ÁNO	               NIE

Bola Vám v minulosti poskytnutá dotácia z MČ B-NM?*              ÁNO	               NIE

V prípade odpovede ÁNO uveďte rok, účel a výšku dotácie:
.....................................................................................................................................................................................................................................................................................................................................................................................................................................................................

Údaje o projekte
Žiadateľ: ..................................................................................................................................................
Názov projektu: .......................................................................................................................................
Približný termín realizácie: .....................................................................................................................
Požadovaná výška dotácie v € od MČ: ...................................................................................................

Rozpočet projektu
Predpokladané náklady projektu v € (podrobný rozpis uveďte v prílohe): .............................................
Predpokladané príjmy z projektu v € (podrobný rozpis uveďte v prílohe): ............................................
Iné zdroje projektu (uveďte subjekty a príspevok v €): ..........................................................................
..............................................................................................................................................................................................................................................................................................................

Cieľ projektu
............................................................................................................................................................................................................................................................................................................................................................................................................................................................................................................................................................................................................................

* nehodiace sa prečiarknite

Cieľová skupina
.....................................................................................................................................................................................................................................................................................................................................................................................................................................................................

Harmonogram projektu (približný rozpis, čo sa v rámci projektu už zrealizovalo a aký je plán nasledujúcej realizácie projektu)

..........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Odborný garant projektu: ....................................................................................................................

Kontaktná osoba: ...................................................................................................................................

Vyhlásenie:
Svojim podpisom vyhlasujem, že  som - nie som /*  v príbuzenskom vzťahu k starostovi mestskej časti, k poslancovi miestneho zastupiteľstva, zamestnancovi miestneho úradu

...........................................................................................
Pečiatka a podpis štatutárneho zástupcu - žiadateľa
Dátum: ..............................................................................

* nehodiace sa prečiarknite

Vyplní Mestská časť Bratislava – Nové Mesto

Požadovaná dotácia v MČ v €: .........................................

Pridelená dotácia v €: .......................................................

..........................................................................................
Pečiatka a podpis MČ Bratislava – Nové Mesto